85. ΑΠΟΦΑΣΗ ΥΠΟΥΡΓΩΝ ΠΡ. ΚΥΒΕΡΝΗΣΗΣ ΚΑΙ ΕΜΠΟΡΙΚΗΣ  ΝΑΥΤΙΛΙΑΣ Αριθ. 145054/8/82 της 21/22 Οκτ. 1982 (ΦΕΚ Β΄839) Αναμόρφωση Συλλογικών Οργάνων Γνωμοδοτικής και Αποφασιστικής Αρμοδιότητας του Υπουργείου Εμπορικής Ναυτιλίας. Έχοντας υπόψη: α)Τις διατάξεις του άρθρ.4 παρ. 1 και 2 του Νόμ. 1232/82. β)Τις διατάξεις του άρθρ. 5 παρ. 1 του Νόμ. 1288/82. γ)Την ανάγκη αναμορφώσεως ορισμένων συλλογικών οργάνων του ΥΕΝ για την ευρυθμότερη λειτουργία των Υπηρεσιών του Υπουργείου αποφασίζουμε: Συγχώνευση-Σύνθεση Άρθρ.1.-Παρ.1.Το Γνωμοδοτικό Συμβούλιο Δημοσίων Σχολών–Εμπορικού Ναυτικού και το Ανώτερο Πειθαρχικό Συμβούλιο Δημοσίων Σχολών Εμπορικού Ναυτικού, που προβλέπονται από τα άρθρ.69 και 71 του Π.Δ. 95/1977 «περί Οργανισμού ΥΕΝ», συγχωνεύονται σε ένα Συμβούλιο με την ονομασία «Συμβούλιο Δημοσίων Σχολών Εμπορικού Ναυτικού». Παρ.2.Το Συμβούλιο αυτό είναι επταμελές και αποτελείται: α)Από τον Αρχηγό Λ.Σ., ως Πρόεδρο. (Αντί για τη σελ. 36,441(β) Σελ. 36,441(γ) Τεύχος 1368 Σελ. 3 Υπουργείο Εμπορικής Ναυτιλίας 20.Α.α.85 β)Από έναν ειδικό Καθηγητή ή Υφηγητή του Τμήματος Ναυπηγών της Σχολής Μηχανολόγων του ΕΜΠ. γ)Από έναν ειδικό για τη ναυτική εκπαίδευση που επιλέγεται από τον Υπουργό Εμπορικής Ναυτιλίας. δ)Από 3 Εφοπλιστές, που επιλέγονται από τον Υπουργό Εμπορικής Ναυτιλίας. Οι 2 είναι της ποντοπόρου ναυτιλίας και πρέπει να διακρίνονται για την κατάρτιση και το ενδιαφέρον τους σε θέματα ναυτικής εκπαιδεύσεως. ε)Από το Γενικό Γραμματέα της Πανελλήνιας Ναυτικής Ομοσπονδίας (ΠΝΟ) που αναπληρώνεται από Αξιωματικό Ε.Ν., μέλος διοικήσεως ναυτικής οργανώσεως. Στο Συμβούλιο μετέχουν ως εισηγητές οι Διευθυντές Ναυτικής Εκπαιδεύσεως και Οργανώσεως-Λειτουργίας Σχολών ή οι αρμόδιοι Τμηματάρχες. Παρ.3.Το Συμβούλιο γνωμοδοτεί: α)Για τα σχέδια ανέγερσης των κτιρίων Δημοσίων Σχολών Εμπορικού Ναυτικού. β)Για την ίδρυση, λειτουργία, κατάργηση ή αναστολή λειτουργίας δημοσίας Σχολής Εμπορικού Ναυτικού. γ)Για τα προγράμματα εκπαιδεύσεως και γενικά για κάθε θέμα που έχει σχέση με οργάνωση, εξοπλισμό και βελτίωση της Ναυτ. Εκπαιδεύσεως. δ)Για τους Αξιωματικούς Λ.Σ. που πρόκειται να τοποθετηθούν Διοικητές ΔΣΕΝ και για το καθηγητικό προσωπικό (ιδιώτες) που πρόκειται να προσληφθεί στις σχολικές αυτές μονάδες. Παρ.4.Το ίδιο Συμβούλιο, σε οκταμελή σύνθεση, με τη συμμετοχή σ’ αυτό ως μέλους του Διευθυντή ΔΟΛΣ και με Εισηγητή τον κατά περίπτωση Διοικητή ΑΔΣΕΝ, λειτουργεί και ως ανώτερο Πειθαρχικό Συμβούλιο «ΑΔΣΕΝ» και είναι αρμόδιο για την επιβολή των παρακάτω ποινών σε Δοκίμους ΑΔΣΕΝ: α)Προσωρινής αποβολής από την ΑΔΣΕΝ από 1 έως 2 μήνες. β)Οριστικής αποβολής από την ΑΔΣΕΝ, και  γ)Οριστικής αποβολής από όλες τις ΑΔΣΕΝ. Σε περίπτωση ισοψηφίας υπερισχύει η γνώμη με την οποία τάχθηκε ο Πρόεδρος. Κατάργηση Άρθρ.2.-Παρ.1.Καταργείται η από το άρθρ. 2 του Π.Δ. 94/77 «περί θέσεως σε ισχύ της Διεθνούς Συμβάσεως περί Διεθνών Κανονισμών προς αποφυγή συγκρούσεως στη θάλασσα, 1972 κ.λ.π. «προβλεπόμενη Επιτροπή Γνωμοδοτήσεως.  Σελ. 36,442(γ) Τεύχος 1368 Σελ. 4 Παρ.2. Καταργείται η από τα άρθρ. 1 παρ. ια του Β.Δ. 93/1970 και 74 του Π.Δ. 95/77 προβλεπόμενη Επιτροπή Χαρακτηρισμού θαλασσίων Περιοχών ως προασπισμένων ή μη και οι αρμοδιότητές της περιέρχονται στην «Τεχνική Επιτροπή του ΥΕΝ», που προβλέπεται από τα άρθρ. 35 του Ν.Δ. 187/1973 «περί ΚΔΝΔ», 68 του Π.Δ. 95/77 «περί οργανισμού του ΥΕΝ» και το Π.Δ. 295/75 «περί συγκροτήσεως και συνθέσεως Τεχνικής Επιτροπής». Παρ.3.Σε περίπτωση που συζητούνται απ’ αυτή θέματα χαρακτηρισμού θαλασσίων περιοχών ως προασπισμένων ή μή, στη σύνθεσή της, που προβλέπεται από τα άρθρ. 1 του Π.Δ. 295/75 και 68 του Π.Δ. 95/77, μετέχουν, αντί του εκπροσώπου του Ναυτικού Επιμελητηρίου με ειδικότητα δικηγόρου ειδικού περί τα ναυτιλιακά, εκπρόσωπος της Υδρογραφικής Υπηρεσίας του Πολεμικού Ναυτικού και αντί του Αξιωματικού Π.Ν. ειδικότητας ΤεχνικούΝαυπηγού, εκπρόσωπος της Εθνικής Μετεωρολογικής Υπηρεσίας, που ορίζονται με απόφαση του Υπουργού Εμπορικής Ναυτιλίας μετά πρόταση της Υδρογραφικής και Μετεωρολογικής Υπηρεσίας, αντίστοιχα. Παρ.4.Οι αποφάσεις της Τεχνικής Επιτροπής για τα θέματα χαρακτηρισμού θαλασσίων περιοχών ως προησπισμένων ή μή, είναι υποχρεωτικές. 